בקעת הנזירים

בקעת הנזירים היא אתר ארכאולוגי הנמצא באפיק נחל גמזו מצפון לחורבת זכריה והפארק הטכנולוגי של מודיעין-מכבים-רעות בשטח המוניציפלי של מועצה אזורית חבל מודיעין בתחומי יער בן שמן. האתר כולל שלושה שרידים: מערת אל חביס, מערת קבורה רומית ובריכת ביר א-שמי.
הכינוי "בקעת הנזירים" נטבע על ידי הגאוגרף זהר ברעם - חוקר האזור ומנהל הכפר החשמונאי בשילת.

 מערת אל חביס 
ממוזער|מערת אל חאביס
המערה קיבלה את השם אל חביס ב שפירושה "מערת האסירים". המערה שימשה כנראה כמקום לינה לנזירים ולעולי רגל לירושלים. בתוך המערה נמצאים כוכי שינה וצלבים חרוטים על הקירות.

 מערתא דלוד 

ממוזער|טקס הפרחת יונה ברחבת מערת הנזירים. בעקבות האגדה על רשב"י
על פי מחקר משנת 2022 נטען כי המהרי"ל דיסקין (סוף המאה ה-19) זיהה את מערת "אל חביס" בבקעת הנזירים עם מערת הרשב"י.

החוקר זאב וילנאי (המאה ה-20) הציע לזהות את מערת "אל חביס" בבקעת הנזירים (מערה מהתקופה הרומית בארץ ישראל), עם "מערתא דבקע" - המערה שהסתתרו רבי שמעון ובנו, וכן עם המערה שהסתתר בה נחום איש גמזו. השערות אלו הם על פי קרבת המערה ללוד העתיקה, בטענה כי בכל סביבתה של לוד, אין כל מערה. והקרובה אליה ביותר היא המערה בבקעת הנזירים.

כמו כן וילנאי, ולאחריו ד"ר שמואל זילכה (תחילת המאה ה-21) הציעו אפשרות כי הבריכה העתיקה שנמצאת למרגלות המערה הנקראת "ביר-א-שאמי" מזכיר את אותה אגדה וייתכן כי פרושה 'באר שמעון'.
בשנת 2025 הוצב שילוט ברחבת מערת הנזירים המציין את המסורת המזהה במקום את מערת רשב"י - "מדברא דלוד".

 מערת הקבורה הרומית 
כ-100 מטרים מאל חביס נמצאת מערת קבורה רומית. המקום נסקר לראשונה על ידי שארל קלרמון-גנו בסוף המאה ה-19 ופורסם בספרו ב-1896. פתח המערה מעוצב כמכסה סרקופג ובמרכז הגמלון תבליט של עיט, סמל האימפריה הרומית.

 בריכת ביר א-שמי
במרכז הבקעה נמצאת בריכת מים שאורכה 15 ורוחבה עשרה מטרים. הבריכה שימשה כנראה לאגירת מי נחל גמזו לשימוש חקלאי.

 גלריה 

 לקריאה נוספת 
 זוהר ברעם, בתוככי מודיעים, פרק "מערתא דלוד" בבקעת הנזירים אשר בשפלת לוד", מושב שילת, 2007


 קישורים חיצוניים 

 מנחם בנטוב, כתבה "בקעת הנזירים", באתר mcity, 20 בפברואר 2006
 לרוץ אל הגבעות ביער בן שמן, באתר קק"ל, 5 באפריל 2006
 טיול סביב מושב גמזו, 2009
 בקעת הנזירים, באתר עיריית מודיעין-מכבים-רעות, 20 בינואר 2021

הערות שוליים

קטגוריה:שפלת יהודה: אתרים ארכאולוגיים
קטגוריה:מודיעין-מכבים-רעות: היסטוריה
קטגוריה:ארץ ישראל: מערות קבורה